
Ανδρέας Δαβαλάς, Δρ. Πολιτικής Κοινωνιολογίας: 


Αὐσιγασϊ 


η εοπα[ίοης οἱ εεοποπηϊς ΡἰοβραΙἰζαϊίοη, ἵῃεις ἰς α ἰθπαάςπογ ἴο γθαθβίηθ Ὀμσίηθςς σἰγαϊθρίθς ντ 
8 νίενν ἴο ἱπιοργαϊίηρ ἴπθ ρηἱπεἰρἰες οἳ εοΓροΓαἴθ 5οσία| ΓεςροηςἱοΙΙτγ (65Η). ΑΙΙΠοιΡΗ ἴμπε Πενν 
ΟΓΙΠΟάΟΧΥ ἰπ πιαπαρειιεπϊ ἱηνοίνες γαςρθοῖ ΤΟΓ ΠΙΠΊάΠ Γἱρηῖς απα ἴπα οην]γοηπιεπϊ ἵπ ἴῃεα 
οοηϊαχί οἱ 5μςίαἰπαθβίς ααναιορπιεῃί, ἴπε αμεςίίοη οἱ ννηθίμει απα ἴο ννπαϊ οχίθϱηϊ Ρμςἱηεςς θἰῃίες 
«αη ϱ6 αἰϊμποαα ἴο ςοσἰα| ναἰµες απαά οχροεἰαϊίοης Γθπ]αίης α ΠΙΔΙΟΙ ἰδσιθ ἵη ργαςϊἰςθ. ΑΙἴΠποιρῃ ἵη 
ΥΝεςίθγη ςοοϊθεῖίςς ἴῃθ ΘΓα οἳ ἴγααιϊίοπαι {ογπις οἳ οχρἰοϊαϊϊοη «ΘθΠης ἴο Πανθ ῥρᾷςςθα, ἰΠ ἴπα 
ΠΙΟΘΓΗ δηνἰγοηπιεπϊ οἱ εοηςίαηϊ Γἰσ]ς, Πθνν εΠαΙἱ6θηρες 4Γ6 εοηςϊαηἴΙγ απιειρίηρ ἴο ΝννΠΙΕΠ (5Η «8η 
ΟΠΙΥ ΓΘ6ςροηΠα ῥροο/Ιγ, αμθ ἴο ἃ 5θΓίες οἱ ἱηπῃεγθηῖ ννθακηθςςες οἵ Γδεοπεῖ[πρ ρΓγοῇβῖ ννΙΏ ςοείαΙ 
«ρεςσἰαἰ ο/{εγ. Ρ6ΓΠαΡς ἴῃθ ρΓοβἰθπι «Ποι[αά Ὀ6 γοεοηςἰαάθΓθα ἰπ ἴῃε Ιἰρηῖ οἳ ἴηπο ϱ6ηθΓα δεοποπηϊς 
εἰγομπησίαησθς ΝΕ αἁἴΓ6 θοχρεγἰθποῖης αἲ ἴπο Ρορϊἱηπίπρ οἵἳ ἴπαο 215ϊ οθΩΤΗΓΥ, απα ρίνεη ἴ[Παϊ 
{υπάαπιθηῖα| ΠµΠ]αη να]μες «8η πο Ιοηβε: ϱ6 ἴπε ορἱθοῖ οἳ ροοα ννΙ|. 


Υπό συνθήκες οικονοµικής παγκοσμιοποίησης παρατηρείται µια τάση επαναπροσδιορισμού 
των επιχειρηματικών στρατηγικών µε γνώμονα την ενσωμάτωση των αρχών της εταιρικής 
κοινωνικής ευθύνης (Ε.Κ.Ε). Παρότι η νέα ορθοδοξία στο πιαπαρεπιεηϊ περικλείει τον σεβασμό 
των ανθρωπίνων δικαιωμάτων και του περιβάλλοντος στο πλαίσιο µιας βιώσιμης ανάπτυξης, 
το ερώτημα αν και κατά πόσο η ηθική του επιχειρείν µπορεί να συντονιστεί µε τις κοινωνικές 
αξίες και προσδοκίες, παραμένει στην πράξη το µεγάλο ζητούμενο. Παρότι στις δυτικές 
κοινωνίες η εποχή των παραδοσιακών μορφών εκμετάλλευσης δείχνει να έχει παρέλθει, στο 
σύγχρονο περιβάλλον της διαρκούς διακινδύνευσης, νέες προκλήσεις αναδύονται συνεχώς στις 
οποίες η Ε.Κ.Ε πλημμελώς µόνο µπορεί να ανταποκριθεί εξαιτίας µιας σειράς εγγενών 
αδυναμιών συμφιλίωσης του κέρδους µε την κοινωνική προσφορά. Ίσως το πρόβλημα θα 
πρέπει να επανεξετασθεί υπό το πρίσµα των εν γένει οικονοµικών συγκυριών που βιώνουμε 
στις αρχές του 2Ίου αιώνα και µε δεδομένο πια ότι οι θεμελιώδεις οικουµενικές αξίες του 
ανθρώπου δεν μπορούν πλέον να αποτελούν αντικείµενο αγαθής προαίρεσης. 


Εισαγωγή 


Τις τελευταίες δύο δεκαετίες, έχει παρατηρηθεί µια αλματώδης αύξηση στην διάδοση και την 
εμβάθυνση της έννοιας της Εταιρικής Κοινωνικής Ευθύνης (Ε.Κ.Ε). Υπό το πρίσμα αυτό, ο ρόλος 
των επιχειρήσεων έπαψε να αποτελεί αντικείµενο µόνο οικονοµικής ανάλυσης, στο βαθµό που 
έγιναν αντιληπτές οι ευρύτερες επιπτώσεις των επιλογών τους στο κοινωνικό περιβάλλον. 
Προϊούσης δε της διεθνούς οικονοµικής αστάθειας, οι βεβαιότητες του παρελθόντος έχουν 
ανατραπεί και η αισιοδοξία περί αειφόρου ανάπτυξης έχει παραχωρήσει τη θέση της σε ένα 
νέο σκεπτικισμό. 

Ωστόσο, παρότι πολλοί μέχρι πρότινος οικονομικοί Κολοσσοί επιβίωσαν χάρη σε κρατικές 
παρεμβάσεις, ένα σηµαντικό κομμάτι της ελπίδας για την παγκόσμια ανάπτυξη, εξακολουθεί 
να επαφίεται στα αντανακλαστικά της αγοράς. Οι µεγάλες πολυεθνικές ἡ οι μικρότερες 
επιχειρήσεις, καλούνται πλέον ὡς οµοτράπεζοι των εθνικών κυβερνήσεων και των Μ.Κ.Ο, να 
συνδιαμορφώσουν πολιτικές, ενώπιον των προκλήσεων του 2Ίου αιώνα. Σε ποιό βαθµό άραγε 
µπορεί να συµπορευθεί η τέχνη του επιχειρείν µε τα αιτήµατα µιας Κοινωνίας πολιτών της 
οποίας η συνοχή απειλείται άµεσα; Η υποστασιοποίηση της Εταιρικής Κοινωνικής Ευθύνης 
συνιστά µια επιχειρηματική ηθική που θα μπορούσε δυνητικά να ενσωματωθεί στο σχήµα του 
προνοιακού πλουραλισμού ἡή παραμένει στο συμβολικό επίπεδο των καλών προθέσεων, ως 
κοινωνικό άλλοθιτων συνεπειών από την επέλαση της παγκοσμιοποίησης; 


Α. Οι αρχές της Ε.Κ.Ε. Προς µια νέα επιχειρηματική ηθική 


Η ανάπτυξη των πρώτων οικολογικών κινημάτων ήδη από τη δεκαετία του 60, αποτέλεσε ένα 
σηµαντικό βήμα σχετικά µε το αίτημα λογοδοσίας των μεγάλων κυρίως βιομηχανικών 
επιχειρήσεων, ὀσον αφορά τις περιβαλλοντικές επιπτώσεις. Έτσι, παράλληλα µε τους 
συνδικαλιστικούς Φορείς, τις οργανώσεις καταναλωτών και τους διεθνείς οργανισμούς (Ο.Η.Ε 
και Ε.Ο.Κ) ζυμώθηκαν οι συνθήκες που αποτέλεσαν τη γενεσιουργό ανάγκη διαμόρφωσης της 
έννοιας της Εταιρικής Κοινωνικής Ευθύνης (Ε.Κ.Ε). Εξάλλου η συνειδητοποίηση των 
οικονοµικών επιπτώσεων του ανεξέλεγκτου καπιταλισμού στο παγκοσμιοποιηµένο πλέον 
περιβάλλον, ώθησε και τις ίδιες τις επιχειρήσεις να αναστοχαστούν σχετικά µε το ρόλο και τη 
λειτουργίατους. 


Ως αποτέλεσµα, το σύγχρονο επιχειρηματικό πλαίσιο έχει επηρεάσει και το στρατηγικό 
προσανατολισμό των εταιρειών, αναφορικά µε το πιαηβρεπεηϊ και την ευθύνη τους εν γένει, 
στο νέο κοινωνικό γίγνεσθαι. Με αυτό το σκεπτικὀ, η µονεταριστική σχολή σκέψης που 
εκφράστηκε αυθεντικά απὀ τον Μ. ΓΕΓίθάΠπΙι8η, βάσει της οποίας κεντρικός, αν ὀχι 
αποκλειστικός, σκοπός της εταιρικής λειτουργίας είναι η μεγιστοποίηση των κερδών των 
μετόχων, (ΜοηϊαΠα-(ΠαΓΠΟΠ, 2001) έδωσε σταδιακά τη θέση της στην πιο προωθηµένη 
αντίληψη διοίκησης που εκπροσωπήθηκε από τον Κ. Πανίς, σύµφωνα µε την οποία η κοινωνική 
ευθύνη συναρτάται άµεσα µε την κοινωνική «δύναμη». Κι επειδή στο σύγχρονο καπιταλισμό οι 
εταιρείες εξακολουθούν να αποτελούν τον ακρογωνιαίο λίθο της ανάπτυξης, καθίστανται 
ταυτόχρονα και υπόχρεες να ανταποκριθούν στον ευρύτερο κοινωνικό τους ρόλο. (Μοπίαηθ- 
(Παιποη, 2001). 


Όμως, ας πάρουµε τα πράγματα απὀ την αρχή. Παρότι η απόπειρα διατύπωσης ενός 
ακαδημαϊκού ορισμού συχνά ενέχει τον κίνδυνο της περιγραφικότητας, η εταιρική κοινωνική 
ευθύνη (απόδοση του όρου (οΓροΓαῖε σοσίαἰ Βεςροηεϊρί[ήγ) φαίνεται πως οριοθετείται µέσα 
απὀ τη θεωρία των ενδιαφερομένων μερών - σἰδκεποίαεις (μέτοχοι, εργαζόµενοι, οµάδες 
πίεσης, κράτος κλπ.) και προκύπτει ως η απάντηση στο αίτηµα για διάλογο και συνύπαρξη µε 
τα µέρη αυτά, προς όφελος τόσο της εταιρείας όσο και του ευρύτερου κοινωνικού συνόλου. 
Αυτή η γόνιµη και εν εξελίξει αλληλεπίδραση εταιρικού και κοινωνικού στοιχείου, διατρέχει µια 
ευρύτερη θεµατική που άπτεται άµεσα µετις εταιρικές αξίες και σκοπούς, και καταλήγει να 
επηρεάζει ζητήματα προστασίας ανθρωπίνων δικαιωμάτων, περιβαλλοντικής ηθικής και 

αναπτυξιακής στρατηγικής. Σύµφωνα δε, µε τη Λευκή Βίβλο της Ευρωπαϊκής Επιτροπής! του 
2001 η Ε.Κ.Ε συνιστά µια επιχειρησιακή συμπεριφορά που συνεπάγεται: 


α) τη βιώσιμη ανάπτυξη, ὡς αποτέλεσµα του στρατηγικού σχεδιασμού της Λισσαβόνας περί 
ανταγωνιστικότητας, οικονοµίας της γνώσης, µείωσης της ανεργίας και ενίσχυσης της 
κοινωνικής συνοχής 


β) τη συνέχεια και συνέπεια της στρατηγικής που συμπεριλαμβάνει µια ολιστική προσέγγιση 
της Ε.Κ.Ε τόσο στο εσωτερικό της επιχείρησης (διαχείριση του ανθρώπινου δυναμικού, δια βίου 
μάθηση, πολιτική ίσων ευκαιριών), όσο και σε σχέση µε το εξωτερικό περιβάλλον αυτής 
(τοπική κοινωνία, προμηθευτές, καταναλωτές κλπ) και 


γ) τον εθελοντικό της χαρακτήρα στο µέτρο που υπερκαλύπτονται οι ελάχιστες απαιτήσεις του 
νομικού πλαισίου, ούτως ὡστε να εξασφαλίζονται υψηλότερα πρότυπα για την κοινωνική 
ανάπτυξη υπό το πρίσμα της περιβαλλοντικής προστασίας. Με τον τρόπο αυτό ενισχύεται 
παράλληλα η ανάδειξη «καλών πρακτικὠν» που θα μπορούσαν να αποτελέσουν παράδειγµα 
και για άλλες εταιρείες του Κλάδου ή ακόµη και την θέσπιση αναβαθμµισµένων κρατικών 
νομοθετηµάτων. 


Ωστόσο ὀόιτι είναι ευλογοφανές σε επίπεδο οργανωσιακής θεωρίας και διοίκησης, δεν αποτελεί 
αυτοδίκαια προτεραιότητα µε βάση τον οικονομικό σχεδιασμό. Έτσι η έννοια της Ε.Κ.Ε 
επιχειρήθηκε να ταυτισθεί µε την έννοια των επιχειρησιακών αξιών και της φήμης τα οποία θα 
μπορούσαν να χαρακτηρισθούν ὡς στοιχεία ενός «αφανούς» αλλά υπαρκτού και µετρήσιµου 
ενεργητικού. Με το σκεπτικό αυτό οι «ηθικές» αξίες σε µια επιχείρηση αποτιμώνται µεσο- 
μακροπρόθεσμα και σε οικονομικά µεγέθη, ενώ ταυτόχρονα δεν είναι λίγες οι εταιρείες που 
επιδεικνύουν κοινωνική ευαισθητοποίηση λόγω της ανησυχίας για την τρωθείσα φΦήµητους. Το 
1998 η 5ΠΕΙΙ δημοσιοποίησε µια περιεκτική έκθεση µε στόχο να αναδείξει τη νέα στάση της σε 
θέµατα επιχειρηματικής ευθύνης. Τρία χρόνια πριν είχε έμπρακτα εκδηλωθεί η δηµόσια 
κατακραυγή εις βάρος της για την απόφαση που έλαβε να βυθίσει στον ωκεανό ένα άχρηστο 
γεωτρύπανο εξόρυξης πετρελαίου. Η απρόβλεπτα µεγάλη απήχηση του συμβάντος ανάγκασε 
τη διοίκηση να παραδεχθεί τον ενεργό ρόλο της κοινωνίας πολιτών, υιοθετώντας µια νέα 
στρατηγική που σε εποχές πλήρους καπιταλιστικής ασυδοσίας θα ήταν αδιανόητη ((6ἰάάεης, 
1998). Το µάθηµα αυτό δεν βοήθησε την ΒΡ αφού παράτις απόπειρες συμβιβασμού, σύρθηκε 
στα δικαστήρια για τη διαρροή 4 εκατ. βαρελιών αργού πετρελαίου στον Κόλπο του Μεξικού 
ύστερα από ἐκρηξη τον Απρίλιο του 2010 η οποία στοίχισε τη ζωή σε 11 ανθρώπους και 
προκάλεσε τη µεγαλύτερη θαλάσσια καταστροφή στην ιστορία του πλανήτη. 


Οι καταναλωτές, παρουσιάζουν επίσης µεγαλύτερο ενδιαφέρον για την κοινωνική και 
περιβαλλοντική επίδραση των προϊόντων Και υπηρεσιών που αγοράζουν καθώς Και των 
εταιριών που τα προσφέρουν. Το 7096 των ευρωπαίων καταναλωτών υποστηρίζει, ότι η 
κοινωνική ευθύνη µια επιχείρησης επηρεάζει τις αγοραστικές του αποφάσεις και ο ένας στους 
πέντε καταναλωτές είναι διατεθειμένος να πληρώσει ακριβότερα για περιβαλλοντικά και 
Κοινωνικά πιο «υπεύθυνα» προϊόντα”. 


Στον αντίποδα λοιπόν του αυξηµένου κόστους που συνεπάγεται η ανάληψη της Ε.Κ.Ε, 
βρίσκεται η νέα επιχειρηματική κουλτούρα που συνοψίζεται στην έννοια της τριπλής 
προσέγγισης (ΙΠὶρΙε Ροϊῖοπη Ιἰπε ΑΡΡΓΟΔΒΕΠ) η οποία περικλείει στην έννοια της ανάπτυξης, την 





! Πηγή: Επιτροπή Ευρωπαϊκών Κοινοτήτων, Πράσινη Βίβλος: Προώθηση ενός Ευρωπαϊκού πλαισίου για 
τήν εταιρική κοινωνική ευθύνη, Βρυξέλλες 18.7.2001 
”Βλ. σχετικά, Ο9Κ Ευτορς.” 12000 οοπδυπιοῖς ἰπ 12 οουηίτίος”, ΜΟΚΙ, 5ερ. 2000. 

οικονομική ασφάλεια, την ελαχιστοποίηση των περιβαλλοντικών επιπτώσεων και τη δράση 
σύμφωνα µετις κοινωνικές προσδοκίες (Κυριακόπουλος, 2004). Η συμφιλίωση της έννοιας του 
κέρδους µε την κοινωνική ευημερία, δεν µπορεί πλέον να αφήνει αδιάφορες τις επιχειρήσεις 
σε παγκόσμιο επίπεδο. Πέραν του αυτονόητου σεβασμού της νομοθεσίας και των διεθνών 
συµβάσεων, οι εταιρείες καλούνται πλέον να αντιμετωπίσουν µε ευαισθησία τόσο τις 
οργανώσεις των καταναλωτών, όσο και το διαρκώς ογκούµενο περιβαλλοντικό κίνηµα που 
κρούει τον κώδωνα του κινδύνου για το μέλλον του πλανήτη. Παράλληλα, ο σεβασμός της 
ανθρώπινης αξιοπρέπειας (π.χ. απαγόρευση παιδικής εργασίας, Φυλετικές διακρίσεις) και των 
τοπικὠν παραδόσεων, θεωρούνται εκ των θεμελιωδών κοινωνικών υποχρεώσεων των 
εταιρειών, τουλάχιστον σε επίπεδο διακηρυγµένων προθέσεων και καταστατικὠν αρχών. 
Πέραν αυτών, η ανάδειξη και αξιοποίηση εμπειριών και καλών πρακτικών σύμφωνα µε τις 
αρχές τις Ε.Κ.Ε, (Αναλυτής, 2004) συγκροτεί τη νέα «ορθοδοξία» του πιαπαρεπιεπὶ υπό 
συνθήκες απρόσκοπτης ροήςτης πληροφορίας και διάχυσης της γνώσης. 


Αλλά και στο επίπεδο της αξιοποίησης του ανθρώπινου δυναμικού, η οικονομική ανάπτυξη έχει 
συσχετισθεί άµεσα µε τη μακροχρόνια επένδυση σε προὐποθέσεις που βελτιώνουν την 
κατάρτιση, τη δια βίου μάθηση και τις ευρύτερες συνθήκες απασχόλησης των εργαζομένων 
(Βοππε:, 2006 δι Καλυβίτης, 2007). Ο διαρκώς εντεινόµενος παγκόσμιος οικονομικός 
ανταγωνισμός έχει καταστήσει µονοδιάστατη τη λογική µείωσης του κόστους όταν οι πιο 
δυναμικές και επικερδείς αγορές αποζητούν τη διασφάλιση της ποιότητας ὡς πρωταρχικό 
κριτήριο αναβάθµισης του ΌΓαπα Π8ΠΊ6. Η αναγκαία αύξηση της παραγωγικότητας της εργασίας 
προς ενίσχυση της ανταγωνιστικότητας δεν επιτυγχάνεται πλέον µόνο µε τη συγκράτηση του 
μισθολογικού κόστους, αλλά και µε τη θέσπιση κινήτρων που οξύνουν τη δημιουργικότητα και 
προάγουν την ενδοεταιρική συνεργασία σε κάθετο και οριζόντιο επίπεδο". 


Η έγκαιρη διάγνωση και αντιμετώπιση μελλοντικών κοινωνικών προβλημάτων µε πρωτοβουλία 
των επιχειρήσεων δεν αναβαθµίζει απλώς το εταιρικό προφίλ όσων υιοθετούν αυτή τη λογική, 
αλλά διασφαλίζει µακροπρόθεσµα οφέλη για το συνολικό περιβάλλον εντός του οποίου 
ὁραστηριοποιούνται οι σημαντικές παραγωγικές µονάδες, δημιουργώντας το υπόβαθρο 
ανταποδοτικότητας εκ µέρους της κοινωνίας. Ένα λοιπόν απὀ τα βασικἀ συστατικά του 
μοντέλου διοίκησης που ενσωματώνει τις αρχές της Ε.Κ.Ε είναι ότι µπορεί σε βάθος χρόνου να 
αποτελέσει αυτόνομο παράγοντα στη διαδικασία δημιουργίας του πλούτου, νοηματοδοτώντας 
εκ νέου το ρόλο των ςἴακεμποίαεις. Και τούτο διότι σηµασιολογείται όχι µόνο ο ρόλος των 
μετόχων - επενδυτών ή των διευθυντικὠν στελεχών, αλλά ενδεχομένως µια τοπική κοινότητα 
που θέλει να γνωρίζει ότι το εργοστάσιο της περιοχής δεν μολύνει µε τα απὀβλητάτου, ή µια 
µη κυβερνητική οργάνωση που υποστασιοποεί µια συγκεκριμένη πρωτοβουλία πολιτών. 


Η εξάπλωση της συστηματικής και στρατηγικής διαχείρισης της Ε.Κ.Ε δεν έχει παντού την ίδια 
µορφή. Ανάλογα µετις πολιτικές, θεσµικές και πολιτιστικές παραδόσεις και προτεραιότητες της 
κάθε χώρας διαφοροποιούνται και τα θέµατα που συγκεντρώνουν την προσοχή των 
ενδιαφερομένων μερών και των ίδιων των επιχειρήσεων. Είναι χαρακτηριστικό πως ενώ σε 
χώρες όπως η Η.Π.Α. και η Βρετανία δίνεται έµφαση στην εθελοντική εφαρµογή καλών 
πρακτικών, στην Ευρώπη υπάρχουν περισσότερα παραδείγματα µέτρων υποχρεωτικού 
χαρακτήρα που επιβάλουν τη δημοσίευση συγκεκριμένων στοιχείων σχετικά µε την κοινωνική 


ὃστη βάση της θεωρίας της καινοτόµου επιχειρησιακής οργάνωσης (ἰπποναίϊνε Ὀιδίηοςς οισαπἰΖα{ίοπ) του 
ΤαζοπίοΚ, µια επιχείρηση εξασφαλίζει ανταγωνιστικά πλεονεκτήματα µόνο στο βαθµό που µπορεί να 
συνδυάσει επιτυχώς τεχνολογικές και οργανωτικές καινοτομίες. Είναι έτσι προφανές ότι η έννοια τῆς 
Ε.Κ.Ε δεν θα μπορούσε να αποκοπεί από τη σύγχρονη προβληματική για το ρόλο καιτην οργάνώση τῶν 
επιχειρήσεων. Βλ. σχετ. (ΙΦαννίδης, 1995, σελ. 231) 

ευθύνη των εταιρειών. Σε γενικές γραµµές µπορεί να υποστηριχθεί πως το αμερικανικό 
μοντέλο βασίζεται περισσότερο στην «Φιλανθρωπική διάσταση της επιχειρηματικής 
ὁραστηριότητας και την υψηλή ευελιξία, ενώ το ευρωπαϊκό στη δοµική προσέγγιση, τις 
νομοθετικές ρυθμίσεις και τον σχετικά µεγαλύτερο βαθµό κοινωνικού διαλόγου και 
συνεργασίας. Οι διεθνείς δείκτες κοινωνικής ευθύνης (ΕΤ5δΕβ(σοοα, Ώονν οπες διςϊαἰπαρί[γ 
πασεχες κ.α.) κυριαρχούνται απὀ επιχειρήσεις αμερικανικής και βρετανικής προέλευσης, ενώ 
στα περιβαλλοντικά ζητήµατα διακρίνονται ιδιαίτερα οι σκανδιναβικές και ιαπωνικές 
επιχειρήσεις". 


Ωστόσο, σε περιόδους έντονης οικονοµικής αβεβαιότητας υπάρχει περιθώριο για κοινωνική 
ευαισθησία; Ο πρώην Ευρωπαίος επίτροπος για θέµατα απασχόλησης δι κοινωνικών 
υποθέσεων Β. Σπίντλα, (2009:10) επιμένει πως ναι: «Η κρίση, επισημαίνει, έχει τονίσει την 
ανάγκη για μεγαλύτερη κοινωνική αλληλεγγύη -- βασική αρχή της Ε.Κ.Ε.- η οποία έχει θετικό 
αντίκτυπο σε όλους και παράλληλα µπορεί να δημιουργήσει θέσεις εργασίας». Παρά ταύτα, 
όπως θα δούµε στη συνέχεια, θα ήταν ίσως πρόωρο αν όχι ουτοπικό να εκλάβουµετην Ε.Κ.Ε ως 
µια συντελεσµένη πραγματικότητα στο επίπεδο δημιουργίας µιας παγκόσμιας χάρτας αξιών 
που διέπουν και συγκροτούν εκ των έσω την εταιρική δεοντολογία. Με απλά λόγια δηλαδή θα 
αποτελούσε ατόπηµα ο ισχυρισμός ότι η διαδικασία της παγκοσμιοποίησης σηματοδοτεί την 
αρχή του τέλους για τις παραδοσιακές µορφές εκμετάλλευσης (Ψημίτης, 2006). Στην 
πλειοψηφία των οικονομικά αναπτυσσόμενων χωρών που αποτελούν κυρίως τις χώρες 
υποδοχής των πολυεθνικών εταιρειών, το μορφωτικό επίπεδο, η εργατική νοµοθεσία και η ίδια 
η αξία της ανθρώπινης ζωής, απέχουν θεαματικά από τα δυτικά ςἴαπααιας. Για τα εκατομμύρια 
των εργαζομένων αυτών, η Ε.Κ.Ε αποτελεί ότι ένας οδηγός μαγειρικής για τους πεινασμένους. 


Β. Μοιραίες αντιφάσεις ἃ εγγενείς αδυναμίες 


Με δεδοµένα τα όσα αναλύθηκαν προηγουμένως, δικαιούται άραγε ο αναγνώστης µας να 
αισιοδοξεί ή έστω να εφησυχάζει; Μάλλον όχι. Κάτι τέτοιο θα ισοδυναμούσε µε την υπόρρητη 
παραδοχή ότι ο χάρτης των αξιακώὠν προτεραιοτήτων του επιχειρείν έχει εκ βάθρων ανατραπεί 
και δεν υφίσταται επαρκές εµπειρικό υλικό για να δικαιολογήσει µια τέτοια τοποθέτηση. 
Ακόμη και σήµερα που η Ε.Κ.Ε εμφανίζει µεγαλύτερη διείσδυση στο πιαπαρειπεηϊ παρά ποτέ, 
οι εταιρείες παραμένουν ευάλωτες σε αντιφατικές πρακτικές εξαιτίας µιας διελκυστίνδας που 
αφορά: 

α) Το πρόσκαιρο όφελος έναντι του µακροχρόνιου κέρδους 


Ο πειρασμός του πρόσκαιρου οφέλους παραμένει ισχυρός γνώµονας στη λήψη (ή µη) 
αποφάσεων, ειδικά όταν το τίµηµα αυτών θα κληθεί να το πληρώσει η επόµενη γενιά. 
Ολόκληροι οικονομικοί κλάδοι που πρωτοστατούν στη διαφήµιση της Ε.Κ.Ε που τους διαπνέει, 
συλλαμβάνονται ράθυμµοι για τα του οίκου τους. Για παράδειγµα ο Διεθνής Οργανισμός 
Ναυτιλίας (Ιπιεγηαϊίοπα| Μαγίπιε ΟΓγραηίζαϊϊοη) παραδέχεται ότι παρά το Πρωτόκολλο του 97 
(που τέθηκε σε ισχύ το 2005) για τη µείωση της ρύπανσης, ακόµη τελεί υπὀ επεξεργασία ο 
τρόπος περιορισμού των εκπομπών διοξειδίου του άνθρακα στην ατμόσφαιρα”. Ας σημειωθεί 
δε, ότι ο διεθνής στόλος των ποντοπόρων πλοίων που ανέρχεται σήµερα στις 90.000 παράγει 
ρύπανση του αέρα που συμβάλλει στο Φαινόμενο του θερμοκηπίου, ισοδύναμη µε 190 εκατ. 
αυτοκίνητα, Και ότι για τις θαλάσσιες και εναέριες μεταφορές δεν υφίστανται περιοριστικές 
προβλέψεις ρύπανσης απὀ το Πρωτόκολλοτου Κιότο (Τράτσα, 2007). 





3 Βλ. ενδεικτικά και ΥΠΟΥΡΓΕΙΟ ΕΡΓΑΣΙΑΣ ἅ ΚΟΙΝΩΝΙΚΩΝ ΑΣΦΑΛΙΣΕΩΝ ΚΥΠΡΟΥ: Οδηγός 
Εταιρικής Κοινωνικής Ευθύνης, Λευκωσία 2006 
ΣΒλ.ανάλυση περιβαλλοντικών όρων στο ν/ννν/.πιο.οΓσ/πιατίπθ οπνἰγοηπηθηί/αἰγ ρο][(ίοη. 


ον 


β) Την ιεράρχηση του εταιρικού έναντιτου κοινωνικού συμφέροντος 


Οι υποθέσεις των γενετικά τροποποιηµένων τροφίμων και των επιπτώσεων από την αλόγιστη 
χρήση των κινητὠν τηλεφώνων, έχουν ήδη λάβει αρκετή δημοσιότητα και έχουν αναδείξει την 
παράπλευρη δράση επιχειρηματικών Κκολοσσὠν που υπερασπίζονται παρασκηνιακά τα 
συμφέροντά τους σπέρνοντας μεθοδικά, αμφιβολίες για τα επιστημονικά πορίσματα που 
προσπαθούν να αφυπνίσουν την κοινή γνώµη. Ακόμα και ο µη μυηµένος αναγνώστης γνωρίζει 
τη σταυροφορία της Μοηςαηπῖο και της Νεςί|ς6 για την εισαγωγή γενετικἀ τροποποιηµένων 
γεωργικών σπόρων και τροφίμων στην Ε.Ε. Εκείνο ίσως που δεν γνωρίζουν πολλοί είναι το 
γεγονός ότι ἀπαξ και χρησιμοποιηθούν, οι τροποποιηµένοι σπόροι, έπειτα είναι πρακτικά 
αδύνατο να ευδοκιµήσει άλλης µορφής καλλιέργεια, ανοίγοντας το δρόµο για την εξάρτηση 
του πρωτογενούςτοµέα από τον βιομηχανικό κολοσσὀ. 


Η λιγότερο γνωστή υπόθεση αφορά στην καταγγελία της κορυφαίας βρετανικής επιστημονικής 
οργάνωσης Βογα( 5οεἰεῖγ στην εφημερίδα αμαΓαίαηΠ (Ααάαπι, 2006) που απευθύνει ἐκκληση στην 
ΕχχοΠ Μοβί! να σταματήσει την εκστρατεία χρηµατοδότησης των 2,9 εκατομμυρίων δολαρίων 
σε επιστημονικούς οµίλους, προκειµένου να δώσουν παραπλανητική εικόνα για την 
υπερθέρμανση στον πλανήτη καιτα αίτια που την προκαλούν. 


γ) Την ανάγκη για συνεχώς αυξανόμενη κερδοφορία 


Σε εταιρείες ή κλάδους που ο ανταγωνισμός για τη συσσώρευση κερδών αποτελεί σχεδόν 
υπαρξιακή ανάγκη, η Ε.Κ.Ε μµετουσιώνεται απλώς σε ένα εξωτικὀ συμπλήρωμα της 
επικοινωνιακής στρατηγικής τους. Ας αναλογιστούμε µόνο την πρακτική πολλών Τραπεζικών 
ομίλων στην χώρα µας που απὀ τη µια διαφηµίζουν την κοινωνική τους ευαισθησία µε 
πηχυαίους τίτλους τη ἴδια στιγµή που στο βωμό του κέρδους καταπατούν στοιχειώδη 
εργασιακά δικαιώµατα ή παραλείπουν έντεχνα να συμμορφωθούν µετην ισχύουσα νοµολογία 
υπέρ του απλού πελάτη τους, απαλείφοντας Γενικούς Όρους Συναλλαγών που έχουν κριθεί 
καταχρηστικοί µε αμετάκλητες δικαστικές αποφάσεις’. 


δ) Τον αθέµιτο ανταγωνισμό 


Όλοι γνωρίζουν ότι η εκμετάλλευση απὀ µια επιχείρηση, τυχόν προνοµιακής θέσης της στην 
αγορά, συνιστά αθέµιτο ανταγωνισμό, ο οποίος είναι θεωρητικά κολάσιµος απὀτις νομοθεσίες 
των περισσότερων κρατών. Πέραν όµως από τα διαπλεκόµενα συμφέροντα που υπεισέρχονται 
σε τέτοιες υποθέσεις, πὠς επηρεάζει ο αθέµιτος ανταγωνισμός την εφαρµογή της Ε.Κ.Ε; Πολύ 
απλά µε το να στερεί πόρους και ευκαιρίες ανάδειξης σε μικρότερες επιχειρήσεις που κι αυτές 
µε τη σειρά τους θα μπορούσαν να εισφέρουν στην τοπική ανάπτυξη. Στη χώρα µας γίναμε 
μάρτυρες του σκανδαλώδους τρόπου µετον οποίο η 5ί6π]6ης µετις εταιρείες-δορυφόρουςτης, 
υφάρπαζε τη µερίδα του λέοντος από τα σχετικά δηµόσια έργα, εν όψει των Ολυμπιακών 
αγώνων της Αθήνας του 2004. Παρότι στο πρωτόκολλο δικαστικού συμβιβασμού που 





ὁ Μετά από πολυετείς και άοκνες προσπάθειες, φαίνεται πως άνοιξε η κερκόπορτα για την καλλιέργεια 
γενετικά τροποποιηµένων τροφίμων και στην Ευρώπη, µε την αμφιλεγόμενη νοµοθεσία που επιτρέπει στα 
κράτη µέλη της Ε.Ε να αποφασίσουν τα ίδια αν θα επιτρέπουν την καλλιέργειά τους. Βλ. 
Να{ίοπιροΓ(Κ1.στ/14-1-2015/Ε.Ε.: Πέρασε η αμφιλεγόμενη νοµοθεσία για τα γενετικά τροποποιημένα 
τρόφιμα 

7 Βλ. ενδεικτικά Απόφαση Α.Π. 2037/2014 περί ακυρότητας όρων σχετικά µε µονομερείς µεταβολές 
επιτοκίων, χρεώσεις εξόδων εξέτασης αιτήματος δανειοδότησης, χρεώσεις εξόδων ακίνητων λογαριασμών, 
εξόδων παρακολούθησης µε βάσει µέσο μηνιαίο υπόλοιπο, χρεώσεις για έκδοση βεβαίὠσης οφειλών κ.λπ. 
Σχετικά µε άκυρους Γ.Ο.Σ βλ. επίσης: ΑΠ 430/2005, ΟΛλΣΤΕ 1210/2010 καιΥΑ ΖΙ-795/25. 6.200δ (ΦΕΚ. 
Β΄ 1353/ 11. 7. 2008). 

υπέγραψε µετά απὀ χρόνια µε την ελληνική κυβέρνηση, υποσχέθηκε επενδύσεις και νέες 
θέσεις εργασίας, ποιος θα μπορούσε να αποδεχθεί ηθικά το ρόλο µιας εταιρείας που για ίδιον 
ὀφελος ζηµίωσε την εθνική οικονομία; 


ε) Τη ρητορική που αναιρείται από τα πεπραγμένα 


Στις αρχές Μαΐου 2007 η εφημερίδα Νενν Υοικ Τίπιες αποκάλυψε µε αδιάσειστα στοιχεία την 
τακτική δύο επιχειρηματικών κολοσσών στο χώρο της υγείας, της ΑπΊρεη και της ΙοΏηςοη δι 
Ἰοµηςοη που δωροδοκούσαν επιλεγµένους γιατρούς για την «προώθηση» και 
υπερσυνταγογράφηση σκευασμάτων τους που αντενδείκνυντο σε συγκεκριμένες παθήσεις. Σε 
ανεξάρτητη έρευνα που πραγματοποιήθηκε στις Η.Π.Α τον Σεπτέµβρη του 2007, εντοπίσθηκε 
μόλυβδος σε 33 σκευάσματα γυναικείων καλλυντικών γνωστών εταιρειών, χωρίς Φυσικά να 
αναγράφεται η ὐπαρξή του στα συστατικά. Είναι βέβαια γεγονός ότι η περίφημη Ε.Ρ.Α δεν είχε 
θεσπίσει όριο μολύβδου στα καλλυντικά σε αντίθεση µε την Κοινοτική νοµοθεσία, αλλά ποιος 
θα μπορούσε να ισχυρισθεί πως η χρήση του συνάδει µε τις πρακτικές της Ε.Κ.Ε όταν ο 
μόλυβδος συνδέεται µε ποικίλα προβλήματα υγείας όπως η υπογονιµότητα, οι αποβολές και οι 
νεφροπάθειες; 


Ο κατάλογος ανάλογων πρακτικών µπορεί δυστυχώς να επιµηκυνθεί αρκετά. Επειδή όµως δεν 
σκοπεύουµε να στείλουμε την επιχειρηματική κοινότητα στο εκτελεστικό απόσπασμα, ούτε να 
κουράσουµε τον αναγνώστη, θα κλείσουμε αυτό τον θλιβερό αυτό απολογισμό µε ἑνα 
συμπτωµατικό γεγονός που αναδεικνύει µε γλαφυρότητα τις αντιφάσεις της επιχειρηματικής 
ηθικής: Το τεχνολογικό επίτευγμα της ΑρρΙ6, ἱρῃοπε, ελέγχεται απὀ την ἄἴθ6επρ6ᾶςθ ως µη 
οικολογικό διότι η κατασκευή του περιλαμβάνει χρώμιο, μόλυβδο, αντιμόνιο, βρώμιο και 
χλώριο. Ειρωνεία της τύχης είναι ότι κορυφαίο µέλος του Δ.Σ. της εν λόγω εταιρείας είναι ο, 
βραβευθείς µε νόμπελ ειρήνης [πολιτικός και συγγραφέας) Αλ Γκορ, ο οποίος κατέστη 
παγκόσμια συμπαθής για τις δράσεις του ως κήρυκας της περιβαλλοντικής προστασίαςξ. 


Απόνττις μέχρις στιγµής αναφορές µας κατέστη προφανές ότι υφίσταται µια εγγενής αδυναμία 
στην επιχειρηματική λογική να εξοικειωθεί µε την ιεράρχηση των κοινωνικών αγαθών, 
δεδοµένου ότι µε όρους κόστους - οφέλους σε πολλές περιπτώσεις δεν είναι δυνατόν να 
αποτιμηθούν οι πανανθρώπινες αξίες της ζωής, της υγείας, της μόρφωσης, της εργασίας κλπ. 
Με αυτή την έννοια οφείλουμε εξ αρχής να οριοθετήσουµε το ρόλο των εταιρειών στον 
επίκαιρο αναστοχασμµό σχετικά µε το μέλλον του κράτους πρόνοιας καιτην υποκατάστασή του 
από ένα μοντέλο που θα περιλαμβάνει τη σύμπραξη του ιδιωτικού τοµέα. Και τούτο διότι η 
Ε.Κ.Ε συνιστά μεν µια κυρίαρχη στρατηγική επιλογή των εταιρειών, αλλά ασκείται ακόµη, σε 
πεδία ουδέτερα απὀ τον σκληρό πυρήνα των επιχειρηματικών συµφερόντων, όπως ήδη 
διαπιστώσαμε. Τηρουμένων των αναλογιών, το ίδιο ισχύει και για την προστασία του 
περιβάλλοντος όπου η Ε.Κ.Ε απέχει ακόµη θεαματικά απὀ το να µετριάσει τις υφιστάμενες 
συνέπειες που οι ἴδιοι οι φορείς της έχουν προκαλέσει µε την αλόγιστη χρήση των Φυσικών 
πόρων". 


Συμπερασματικά 





Βλ. σχετ. Τέλλογλου Τ. (2009), Το δίκτυο: Φάκελος ΦΙΕΙΙΕΠΣ, Αθήνα: ΣΚΑΙ. 
Βλ. Κ. Ἐενάκη (επιμ.). «505 για τοξικά σε κραγιόν». εφηµ. Τ4 ΝΕΑ. 16-10-2007, σελ. 50, ὡς 
απόσπασμα από τη διεθνή εκστρατεία για ασφαλή καλλυντικά στο: Υννν/.5α{οοοςπιείϊςς.ο{ς/γοΓ-ΠοαΠπ/ 

Από όσα προηγήθηκαν κατέστη σαφές πως η Ε.Κ.Ε συνιστά, τουλάχιστον από την πλευρά της 
επιστήµης της κοινωνιολογίας, µια δισυπόστατη και εν πολλοίς αμφιλεγόμενη έννοια. Από τη 
µία σε επίπεδο προθέσεων ή καλών πρακτικών τείνει να εµπεδωθεί η αρχή πως οι εταιρείες 
δεν αποτελούν πια έναν κοινωνικά απαθή μηχανισμό συσσώρευσης κεφαλαίων. Ουδείς πλέον 
δικαιούται να αμφιβάλλει πως ανάκαμψη θα συντελεσθεί σε κοινωνικό κενό, και αυτό 
αποτελεί σίγουρα την ελπιδοφόρα όψη των εξελίξεων. Από την άλλη η σύγκρουση μεταξύ 
πρὀόσκαιρου και µακροπρόθεσµου οφέλους, ο εντεινόµενος οικονομικός ανταγωνισμός και τα 
ανθρώπινα πάθη, καθιστούν ουτοπική κάθε απόπειρα θέασης των εταιρειών ως εν δυνάμει 
ευαγή ιδρύματα. 


Ο σημαντικότερος όµως παράγοντας που µπορεί να σχετικοποιήσει ή ακόµα και να ακυρώσει 
μακροπρόθεσμα τα αποτελέσµατα της Ε.Κ.Ε είναι η ίδια η λογική που την κατέστησε δημοφιλή. 
Δηλαδή η εμμονή στη λογική που διατρέχει και συγκροτεί τον καπιταλισμό, πως οτιδήποτε 
µπορεί να αποκατασταθεί αν καταβάλλουμε το ανάλογο τίµηµα. Αυτή η µεθοδολογική 
«σύγχυση» της ποσότητας µε την ποιότητα, µας έχει ήδη οδηγήσει ενώπιον περιβαλλοντικών κι 
όχι µόνο, αδιεξόδων που δεν είναι πια αναστρέψιµα. Ο ΖίζεΚ σε σχετική ομιλία του στο Πάντειο 
Πανεπιστήµιο, τόνισε ότι η ιδεολογία «προστασίας» του περιβάλλοντος κινδυνεύει πλέον να 
καταστεί µια µόδα που θα επιφέρει την ολοκληρωτική καταστροφή του, στο βαθµό που 
τείνουµε να εφησυχάζουµε ωσάν να υπάρχει µια μαγική λύση που θα μπορούσε εν δυνάμει να 
αποτρέψει ό,τι έχει πια ανεπίστρεπτα δρομολογηθεί. Πράγματι, παρότι δεν μπορούμε να 
προγνώσουµε µε ακρίβεια τις μελλοντικές συνέπειες των επιλογών µας, είναι σχεδόν βέβαιο 
ότι η υπερθέρμανση του Πλανήτη θα συνεχισθεί, όπως θα συνεχισθεί η καταστροφή του 
ὀζοντος, η ρύπανση των οικοσυστημάτων, η αποψίλωση της χλωρίδας, η εξαφάνιση της 
πανίδας κ.ο.κ. 


Αναμφίβολα κανείς δεν µπορεί να καταδικάσει συλλήβδην την Ε.Κ.Ε ή τις καλές προθέσεις 
όσων την ασκούν, αλλά ο προβληματισμός οφείλει να είναι βαθύτερος όσον αφορά το μέλλον 
µας ως κοινωνία. Αναζητούµε δηλαδή ιδεολογήµατα ή νέα αξιακά δεδοµένα δράσης; Ως 
κοινωνικό άλλοθι η Ε.Κ.Ε ασκεί ακαταµάχητη γοητεία στους απανταχού ειδήµονες και σε όσους 
αποζητούν έναν ήσυχο ύπνο απὀ τα εξοντωτικά ωράρια των συνεδριάσεων. Ως στρατηγική 
όµως προσέγγισης των κοινωνικών διακυβευμµάτων, συνιστά µια θεωρητική καρικατούρα που 
μας εκθέτει προκαταβολικά στις μελλοντικές γενιές. 

Η πρόκληση του 21ου αιώνα, στην οποία οφείλουν να ανταποκριθούν και οι εταιρείες, είναι η 
διαµόρφωση µιας νέας αντίληψης για την ποιότητα ζωής ή µε απλά λόγια η υιοθέτηση ενός 
βιώσιμου μοντέλου οικονοµικής ανάπτυξης το οποίο θα σέβεται το περιβάλλον και την 
κοινωνία και το οποίο θα πρέπει να υποστηριχθεί τόσο θεσμικά όσο και απὀ την αγορά για να 
μπορέσει να λειτουργήσει. 

